ดัชนี SET มีลุ้นขึ้นต่อไปทดสอบ 1,375-1,378
อาทิตย์ที่แล้ว ดัชนี SET ได้ทะลุเหนือแนวต้านที่สำคัญในระยะกลางขึ้นมาแล้ว ตามในรูป และเราอาจเล็งดัชนีขึ้นต่อ เพราะว่าตลาดหุ้น Asia Pacific ก็น่าจะปรับขึ้นต่อได้ด้วย รวมทั้ง Volume ซื้อฝรั่งในตลาดหุ้นไทยก็ได้ทะลุด่านขึ้นมาแล้ว
17 ธ.ค. 2555

อาทิตย์ที่แล้ว ดัชนี SET ได้ทะลุเหนือแนวต้านที่สำคัญในระยะกลางขึ้นมาแล้ว ตามในรูป และเราอาจเล็งดัชนีขึ้นต่อ เพราะว่าตลาดหุ้น Asia Pacific ก็น่าจะปรับขึ้นต่อได้ด้วย รวมทั้ง Volume ซื้อฝรั่งในตลาดหุ้นไทยก็ได้ทะลุด่านขึ้นมาแล้ว
เพื่อลุ้น Upside นั้น ก็จะมีด่านที่ 1,375-1,378 ก่อนที่ SET จะปรับขึ้นไปที่ 1,400 ถ้ามีสัญญาณ Stop ขณะที่ SET ทดสอบระดับที่ 1,375-1,378 ซึ่งเป็นด่านสำหรับอาทิตย์นี้ เราก็อยากจะขอ Update ให้ในบทวิเคราะห์ Market Timing ซึ่งหาได้จากในเว็บไซต์ของ KS แต่โดยคร่าวๆ สัญญาณ Stop loss อาจเกิดขึ้น ถ้า SET ปิดหลุด 1,347 และ/หรือ 1,337 ซึ่งแปลว่าท่านผู้อ่านควรชะลอการซื้อ ถ้า SET ปิดหลุดระดับใดระดับหนึ่งที่กล่าวมานี้ 
ในหุ้นหลักนั้น SET50 กำลังแกว่งสู้ที่ด่าน 925 และดูมีลุ้นทะลุ และมีลุ้นจะแซงเพื่อนบ้านต่อได้อีก Gap (มีรูปให้ดู Daily Market Timing ฉบับวันจันทร์) ซึ่งเรื่องนี้ก็คล้องจองกับเรื่องวอลุมฝรั่งด้วย กรณีทะลุได้ เราก็ลุ้น SET50 ซิกแซ็กขึ้นต่อไปทดสอบด่าน Cycle ต่อไปแถวๆ วันที่ 21 โดยมีด่านต่อไปที่ 936 และ 940 
ในการลุ้น เราก็ยังลุ้นว่าดัชนี KS 3big banks (ซึ่งประกอบด้วย BBL, KBANK และ SCB) ที่กำลังแกว่งที่ด่านสำคัญจะยังดูมีลุ้นแกว่งสู้ต่อได้ เมื่อดูจากดัชนีธนาคารที่ทะลุขึ้นมาและยังมีลุ้นขึ้นต่อไปทดสอบด่านของอาทิตย์นี้ที่ 540550 ส่วนดัชนี KS 3big banks จะทะลุแนวต้านสำคัญได้หรือไม่ เราก็ต้องขอจับตาและจะ Update ต่อให้ สำหรับหมวดพลังงานก็กำลังทะลุขึ้นมาช่วยและจะดูดีมากขึ้น ถ้าดัชนีพลังงานสามารถปิดทะลุอีกด่านสำคัญที่ 21,074 ขึ้นมายืนได้พร้อมกับ PTT ทะลุ 338-340 และ/หรือ PTTEP ทะลุ 160.50 ขึ้นมาด้วย กรณีนั้น PTTEP อาจรีบาวด์ต่อไปทดสอบ 164,167 และ/หรือ 170172 (แต่ระวังถ้าหลุด 155 ลงมา) ซึ่งสัญญาณเหล่านี้ใน Daily Market Timing ซึ่งจะมีรูปประกอบด้วย
ในการลุ้นเป็นตัวๆ ที่ขอ Update เพิ่มเติมจาก Property และอื่นๆ ที่คุยกันแล้ว หุ้นในหมวด Commerce กำลังตั้งหลักทะลุขึ้นมา ในการลุ้นก็ดูเป็นตัวๆ เช่น CPALL ถ้าทะลุด่าน High เดิมที่ 44.75 ได้ก็อาจต่อไปทดสอบ 48 หรือสูงกว่านั้น HMPRO ยังเล็งขึ้นต่อไปทดสอบ 16.416.5 โดยมีด่านระหว่างทางที่ 12.90 และ 13.30 ส่วน ROBINS ถ้าทะลุด่าน 65.25 ได้ก็อาจลุ้นต่อไป 67 หรือสูงกว่านั้น และ SINGER ถ้าทะลุด่าน 17.30 และ 17.50 ขึ้นมายืนได้ก็มีลุ้นรีบาวด์อีกรอบและอื่นๆ ที่จะมี Update ใน Daily Market Timing เช่น AAV และ VGI ที่กำลังตั้งหลักขึ้นมา รวมถึงหุ้นหลักทรัพย์ และหุ้นเล็กๆ ใน MAI ที่ยังมีลุ้นแซงตลาดต่อได้ ซึ่งจะมี Update และรูปให้ดูต่อไปใน Daily Market Timing
สำหรับแนวโน้มราคาทองนั้น ระยะกลางยาวยังลุ้นว่าอาจกำลังสร้างฐานอยู่ โดยด่านที่เป็นขอบของฐานจะอยู่ที่ 1,800 เหรียญสหรัฐ เพราะฉะนั้นสัญญาณการเริ่มซิกแซ็กขึ้นอย่างเป็นเรื่องเป็นราวในระยะกลางก็เมื่อราคาทองโลกสามารถปิดทะลุ 1,800 เหรียญสหรัฐได้ ส่วนระยะสั้นอาทิตย์นี้ก็ดูแนวรับของการแกว่งที่ 1,685 เหรียญสหรัฐ และ 1,672 เหรียญสหรัฐ ถ้ายืนไม่อยู่อาจถอยต่อลงไปทดสอบ 1,630 เหรียญสหรัฐ สำหรับแนวต้านมีที่ 1,718 เหรียญสหรัฐ และ 1,735 เหรียญสหรัฐ ส่วนทองบ้านเรานั้น แนวโน้มขาขึ้นระยะกลางยาวจะเกิดขึ้นเมื่อทะลุ 26,400 ขึ้นมายืนได้ ส่วนแนวรับอาทิตย์นี้อยู่ที่ 24,650 และ 24,440 แนวต้านมีที่ 25,070 ทะลุก็อาจต่อไป 25,450